聯盟 (澳洲)

澳洲政治上嘅聯盟係指由澳洲自由黨同埋澳洲國家黨，仲有其它關聯地方性政黨組成嘅右翼保守派聯盟，又叫做自由-國家聯盟。

雖然佢哋各黨有各自獨立嘅黨組織，但由於喺選舉同議會投票中構成長期穩定嘅聯盟組織，一般喺選舉、表決等方面成個聯盟被當作一個政黨。聯盟贏得聯邦選舉嘅時候共同執政，在野嘅時候就同樣係反對黨。一般喺論述澳洲政治勢力嘅時候，聯盟同澳大利亞工黨被認爲係澳洲嘅兩大政黨。聯盟內嘅國家黨雖然長期議席數位列第三，但一般都唔當佢係第三大黨，而係保守派聯盟嘅一部分。

自由黨等國家黨都不時討論過合併，但除咗佢哋嘅昆士蘭支部喺2008年合併咗做昆士蘭自由國家黨之外，一直都未成事。

政黨成員 

澳洲自由黨 - 喺聯盟入面佔有議席數目較多
 澳洲國家黨 
 昆士蘭自由國家黨 - 由前兩者喺昆士蘭嘅支部合併而成
 鄉村自由黨 - 只係喺北領地活躍嘅政黨，而聯盟入面嘅其他政黨都無喺北領地活動，而係同鄉村自由黨結盟

澳洲政治